Frøteger

Frøteger eller engteger (Lygaeidae) tilhører tegene, en gruppe av nebbmunner. 
Frøteger har det til felles at munndelene er sugende og at de suger opp næringen. De lever av plantesaft fra planter og trær (mest fra frø).
Man kjenner nær 1000 arter, og det er i Norge funnet seks arter av frøteger. Tidligere ble flere andre grupper, blant annet den artsrike gruppe Rhyparochromidae, regnet til Lygaeidae, og samlet artstall ble derfor mye høyere. Men bare et fåtall finnes i Norge, de fleste artene finnes i varmere strøk.   


== Utseende ==
Frøteger er nebbmunner, det vil si at de har sugende munndeler. De er små til middelsstore teger, litt flate med langstrakt-oval kroppsform. Hodet er trekantet og fasettøynene litt utstående. En del av artene har skarpe farger i rødt og svart, som signaliserer at disse tegene er uspiselige eller giftige, andre er brune eller svarte. Kroppsoverflaten er vanligvis uten tydelig punktering. Beina er slanke.


== Levevis ==
Frøteger lever på jordoverflaten, på planter og trær, og de fleste er plantesugere. Noen arter er rovdyr og lever av andre mindre dyr, som de fanger og suger kroppsvæsken ut av. Mange arter er skadedyr i jord- og landbruket, ved at de suger plantesaft fra nyttevekster.
Frøteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.


== Systematisk inndeling / europeiske slekter ==
Inntil nylig ble gruppene Artheneinae, Blissinae,  Cyminae, Geocorinae, Heterogastrinae,  Ninini, Oxycareninae, Pachygronthinae og  Rhyparochrominae regnet til Lygaeidae, men de er nå skilt ut som egne familier. Derfor er tallet på arter i gruppen mye lavere enn det man finner i eldre litteratur. 
Et latinsk familienavn ender med ...idae, og et navn på en overfamilie på  ...oidea. 

Ekte insekter (Ectognatha)
Vingede insekter (Pterygota)
Neoptera («nyvinger»)
Nebbmunner (Hemiptera)
delgruppe plantesugere (Homoptera) (parafyletisk)
delgruppe teger (Heteroptera)
gruppe Trichophora
overfamilien Lygaeoidea
familien Frøteger (Lygaeidae)
underfamilien Ischnorhynchinae – 77 arter i 15 slekter, 4 arter i Europa
slekten Kleidocerys Stephens, 1829 – 4 arter i Europa. I Norge:
Kleidocerys resedae (Panzer, 1797)
underfamilien Lygaeinae – 640 arter i 57 slekter, 36 arter i Europa
slekten Apterola Mulsant & Rey, 1866 – 4 arter i Europa
slekten Arocatus Spinola, 1837 – 3 arter i Europa
slekten Caneocoris Fieber, 1860 – 1 art i Europa
slekten Cosmopleurus Stål, 1872 – 1 art i Europa
slekten Graptostethus Stål, 1868 – 1 art i Europa
slekten Horvathiolus Josifov, 1965 – 8 arter i Europa
slekten Lygaeosoma Spinola, 1837 – 4 arter i Europa
slekten Lygaeus Fabricius, 1794 – 4 arter i Europa
slekten Melanocoryphus Stål, 1872 – 2 arter i Europa
slekten Melanotelus Reuter, 1885 – 1 art i Europa
slekten Paranysius Horváth, 1895 – 2 arter i Europa
slekten Spilostethus Stål, 1872 – 3 arter i Europa
slekten Tropidothorax Bergroth, 1894 – 2 arter i Europa
underfamilien Orsillinae – 255 arter i 29 slekter, 18 arter i Europa
gruppe Lepionysiini – ikke i Europa
gruppe Orsillini – 7 arter i Europa
slekten Camptocoris Puton, 1886 – 1 art i Europa
slekten Orsillus Dallas, 1852 – 4 arter i Europa
slekten Ortholomus Stål, 1872 – 2 arter i Europa. I Norge:
Ortholomus punctipennis (Herrich-Schäffer, 1838)
gruppe Metrargini – ikke i Europa
gruppe Nysiini – 11 arter i Europa
slekten Nithecus Horváth, 1890 – 1 art i Europa, også i Norge:
Nithecus jacobaeae (Schilling, 1829)
slekten Nysius Dallas, 1852 – 10 arter i Europa. I Norge:
Nysius ericae (Schilling, 1829)
Nysius helveticus (Herrich-Schäffer, 1850)
Nysius thymi (Wolff, 1804)
underfamilien Psamminae – usikkert om denne hører til her eller i Piesmatidae. 3 arter i 3 slekter, sørlige Afrika og India


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Australian Faunal Directory – Lygaeidae (2002) [1]


== Eksterne lenker ==
(en) frøteger – oversikt og omtale av artene i WORMS-databasen 
(en) frøteger i Encyclopedia of Life 
(en) frøteger i Global Biodiversity Information Facility 
(no) frøteger hos Artsdatabanken 
(sv) frøteger hos Dyntaxa 
(en) frøteger hos Fauna Europaea 
(en) frøteger hos Fossilworks 
(en) frøteger hos ITIS 
(en) frøteger hos NCBI 
(en) Kategori:Lygaeidae – bilder, video eller lyd på Wikimedia Commons 
Lygaeidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Fauna Europaea - Europas fauna, arter og utbredelseskart.
Bildegalleri over nordamerikanske arter: [2]